CELEX: 62007CO0132
Language: sk
Date: 2009-03-12 00:00:00
Title: Uznesenie predsedu druhej komory Súdneho dvora z 12. marca 2009. # Beecham Group plc a i. proti Andacon NV. # Návrh na začatie prejudiciálneho konania: Rechtbank van koophandel te Brussel - Belgicko. # Výmaz. # Vec C-132/07.

Vec C‑132/07
      Beecham Group plc a i.
      proti
      Andacon NV
      (návrh na začatie prejudiciálneho konania podaný 
      rechtbank van Koophandel te Brussel)
      „Výmaz“
      
UZNESENIE PREDSEDU DRUHEJ KOMORY SÚDNEHO DVORA
      
      z 12. marca 2009 (*)
      
      „Výmaz“
      Vo veci C‑132/07,
      ktorej predmetom je návrh na začatie prejudiciálneho konania podľa článku 234 ES, podaný rozhodnutím Rechtbank van koophandel
         te Brussel (Belgicko) z 26. februára 2007 a doručený Súdnemu dvoru 5. marca 2007, ktorý súvisí s konaním:
      
      Beecham Group plc a i.
      proti
      Andacon NV,
      PREDSEDA DRUHEJ KOMORY SÚDNEHO DVORA,
      
      po vypočutí generálneho advokáta D. Ruiz‑Jarabo Colomer,
      vydal toto
      Uznesenie
      1        Rozhodnutím z 26. februára 2007, ktoré bolo doručené Súdnemu dvoru 5. marca 2007, podala Rechtbank van koophandel te Brussel
         na základe článku 234 ES prejudiciálne otázky týkajúce sa výkladu článku 4 ods. 2, článku 6 a článku 9 ods. 2 a 3 nariadenia
         Rady č. 1383/2003 z 22. júla 2003, ktoré sa týka colného konania pri tovare podozrivom z porušovania niektorých práv duševného
         vlastníctva a opatrení, ktoré sa majú prijať pri tovare, pri ktorom sa zistilo, že sa takéto práva porušili (Ú. v. ES L 196,
         s. 7; Mim. vyd. 02/013, s. 469), a článku 9 ods. 1 nariadenia Komisie (ES) č. 1891/2004 z 21. októbra 2004, ktorým sa vykonáva
         nariadenie Rady (ES) č. 1383/2003 o prijatí opatrení colnými orgánmi pri tovare, pri ktorom je podozrenie z porušovania niektorých
         práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa práva duševného vlastníctva
         porušili (Ú. v. EÚ L 328, s. 16).
      
      2        Dňa 16. mája 2007 podali žalobkyne vo veci samej odvolanie proti tomuto rozhodnutiu na Hof van beroep te Brussel (Belgicko).
         Následne sa v konaní pokračovalo na vnútroštátnej úrovni pred naposledy uvedeným súdom.
      
      3        Listami zo 6. a 17. marca 2008, ktoré boli doručené Súdnemu dvoru 10. a 25. marca, informovali účastníci konania vo veci samej
         Súdny dvor, že uzavreli zmier a že z tohto dôvodu sa stali položené prejudiciálne otázky bezpredmetné.
      
      4        Následne zaslal Hof van beroep Súdnemu dvoru svoj rozsudok vydaný 9. júna 2008 v konaní vo veci samej, v ktorom konštatoval
         vyriešenie sporu uzavretím zmieru a nariadil výmaz tejto veci.
      
      5        Za týchto okolností Súdny dvor informoval listom z 20. novembra 2008 Rechtbank van koophandel o skutočnosti, že pokiaľ nepodá
         do 15. decembra 2008 svoje námietky, bude prejednávaná vec na Súdnom dvore vymazaná.
      
      6        Rechtbank van koophandel na tento list neodpovedala.
      
      7        Za týchto podmienok je potrebné nariadiť výmaz prejednávanej veci z registra Súdneho dvora.
      
      8        Vzhľadom na to, že konanie pred Súdnym dvorom má vo vzťahu k účastníkom konania vo veci samej incidenčný charakter a bolo
         začaté v súvislosti s prekážkou postupu v konaní pred vnútroštátnym súdom, o trovách konania rozhodne tento vnútroštátny súd.
         Iné trovy konania, ktoré vznikli v súvislosti s predložením pripomienok Súdnemu dvoru a nie sú trovami uvedených účastníkov
         konania, nemôžu byť nahradené.
      
      Z týchto dôvodov predseda druhej komory Súdneho dvora nariadil:
      Vec C‑132/07 je vymazaná z registra Súdneho dvora.
      V Luxemburgu 12. marca 2009
      
               Tajomník
            
             
            
               Predseda komory
            
         
               R. Grass
            
             
            
               C. W. A. Timmermans
            
         * Jazyk konania: holandčina.